TTW เด้ง 4% โบรกแนะ “ซื้อ” เป้า 11.70 บ. ลุ้นกำไร Q3 ฟื้นแตะ 916 ล้าน
TTW รีบาวด์ 4% ลุ้นกำไรไตรมาส 3/65 ปรับตัวดีขึ้นแตะ 916 ลบ. เป็นผลจากส่วนแบ่งกำไร CKP ที่สูงขึ้น โบรกปรับเพิ่มคำแนะนำ “ซื้อ” ราคาเป้าหมาย 11.70 บ.
TTW ดีด 4% ลุ้นกำไรไตรมาส 3/65 ปรับตัวดีขึ้นแตะ 916 ลบ. เป็นผลจากส่วนแบ่งกำไร CKP ที่สูงขึ้น โบรกปรับเพิ่มคำแนะนำ “ซื้อ” ราคาเป้าหมาย 11.70 บ.
25 ต.ค. 2565

ผู้สื่อข่าวรายงานว่า วันนี้ (25 ต.ค. 65) ราคาหุ้น บริษัท ทีทีดับบลิว จำกัด (มหาชน) หรือ TTW ณ เวลา 14:38 น. อยู่ที่ระดับ 8.75 บาท บวก 0.35 บาท หรือ 4.17% สูงสุดที่ระดับ 8.80 บาท ต่ำสุดที่ระดับ 8.50 บาท ด้วยมูลค่าการซื้อขาย 40.83 ล้านบาท

บล.พาย ระบุในบทวิเคราะห์ (21 ต.ค.65) คาดกำไรสุทธิไตรมาส 3/22 ของ TTW จะอยู่ที่ 916 ล้านบาท ลดลง 2% เมื่อเทียบกับงวดเดียวกันของปีก่อน และเพิ่มขึ้น 12% จากไตรมาสก่อนหน้า จากการเติบโตไตรมาสก่อนหน้า เป็นผลจากส่วนแบ่งกำไรจาก บริษัท ซีเค พาวเวอร์ จำกัด (มหาชน)  หรือ CKP ที่สูงขึ้น(ถือหุ้นอยู่ 25%) โดยเพิ่มคำแนะนำเป็น “ซื้อ” ราคาเป้าหมายที่ 11.70 บาท